गेट वे ऑफ इंडिया (मुंबई), इंडिया गेट (नई दिल्ली) और बुलंद दरवाजा (फतेहपुर सिकरी) की तर्ज पर स्थापित पटना स्थित ‘सभ्यता द्वार’ बिहार की ऐतिहासिक गौरव गाथा प्रस्तुत करती है। पांच करोड़ रुपये की लागत से निर्मित इस सभ्यता द्वार पर चार महापुरुषों महात्मा बुद्ध, भगवान महावीर, सम्राट अशोक, मेगास्थनीज की वाणी अंकित है। कहते हैं कि इसके निर्माण के लिए राजस्थान से लाल और सफेद पत्थर मंगवाए गए। खूबसुरत बाग पर्यटकों को आकर्षित करती है। इन सब विशिष्टताओं के बीच यह खबर चिंतनीय है कि फिलहाल इसे आम लोगों की पहुंच से दूर केवल वीआइपी लोगों के लिए खोला गया है। दुनिया को लोकतंत्र का संदेश देने वाली बिहार की धरती पर स्थापित ‘सभ्यता द्वार’ कुछ खास लोगों के लिए खोलना, आम जनों के साथ भेदभाव है। इससे वैश्विक स्तर पर बिहार की छवि धूमिल होती है। आशा है लोकतांत्रिक मूल्यों के रक्षार्थ सरकार शीघ्र ही जनहित में इस मसले पर फैसला लेगी और इसे सबके लिए खोला जाएगा।